CELEX: 62007TA0240
Language: sk
Date: 2011-06-16 00:00:00
Title: Vec T-240/07: Rozsudok Všeobecného súdu zo 16. júna 2011 — Heineken Nederland a Heineken/Komisia ( „Hospodárska súťaž — Kartely — Holandský trh s pivom — Rozhodnutie, ktorým sa konštatuje porušenie článku 81 ES — Dôkaz o porušení — Prístup k spisu — Pokuta — Zásada rovnosti zaobchádzania — Primeraná lehota“ )

30.7.2011   
            
            
               SK
            
            
               Úradný vestník Európskej únie
            
            
               C 226/23
            
         Rozsudok Všeobecného súdu zo 16. júna 2011 — Heineken Nederland a Heineken/Komisia
   (Vec T-240/07) (1)
   
   (Hospodárska súťaž - Kartely - Holandský trh s pivom - Rozhodnutie, ktorým sa konštatuje porušenie článku 81 ES - Dôkaz o porušení - Prístup k spisu - Pokuta - Zásada rovnosti zaobchádzania - Primeraná lehota)
   2011/C 226/46
   Jazyk konania: holandčina
   
      Účastníci konania
   
   
      Žalobcovia: Heineken Nederland BV (Zoeterwoude, Holandsko) a Heineken NV (Amsterdam, Holandsko) (v zastúpení: T. Ottervanger a M. de Jong, advokáti)
   
      Žalovaná: Európska komisia (v zastúpení: pôvodne A. Bouquet, S. Noë a A. Nijenhuis, neskôr A. Bouquet a S. Noë, splnomocnení zástupcovia, za právnej pomoci M. Slotboom, advokát)
   
      Predmet veci
   
   Návrh na čiastočné zrušenie rozhodnutia Komisie K(2007) 1697 z 18. apríla 2007 týkajúceho sa konania o uplatnení článku 81 [ES] (vec COMP/B/37.766 — Holandský trh s pivom) a subsidiárne návrh na zníženie pokuty uloženej žalobcom
   
      Výrok rozsudku
   
   
               1.
            
            
               Článok 1 rozhodnutia Komisie K(2007) 1697 z 18. apríla 2007 týkajúceho sa konania o uplatnení článku 81 [ES] (vec COMP/B/37.766 — Holandský trh s pivom) sa zrušuje v rozsahu, v akom Európska komisia konštatovala, že Heineken NV a Heineken Nederland BV sa zúčastnili na porušení príležitostnou koordináciou iných obchodných podmienok ako cien poskytovaných individuálnym zákazníkom v segmente on-trade v Holandsku.
            
         
               2.
            
            
               Výška pokuty, ktorá bola spoločne a nerozdielne uložená podnikom Heineken a Heineken Nederland v článku 3 písm. a) rozhodnutia K(2007) 1697, sa stanovuje na 197 985 937,5 eura.
            
         
               3.
            
            
               V zostávajúcej časti sa žaloba zamieta.
            
         
               4.
            
            
               Heineken a Heineken Nederland znášajú dve tretiny svojich vlastných trov konania a sú povinní nahradiť dve tretiny trov Európskej komisie.
            
         
               5.
            
            
               Komisia znáša jednu tretinu svojich vlastných trov konania a je povinná nahradiť jednu tretinu trov podnikov Heineken a Heineken Nederland.
            
         
      (1)  Ú. v. EÚ C 211, 8.9.2007.